b'\n_START_ARTICLE_\nPa \xc4\x8deprav ni zmeraj kaviar\n_START_SECTION_\nSinopsis\n_START_PARAGRAPH_\nZgodba sledi Thomasu Lievenu, kar seveda ni njegovo pravo ime, ki je veliki ljubitelj hrane, kuharski mojster in za po\xc4\x8dez \xc5\xa1e vohun. Najprej Thomasa spoznamo letu 1957, ko naj bi bil \xc5\xbee upokojen vohun, a kaj kmalu ugotovi, da ga dr\xc5\xbeavni kremplji \xc5\xa1e no\xc4\x8dejo izpustili. Nato se vrnemo na sam za\xc4\x8detek, v daljno leto 1939, ko je bil Thomas \xc5\xa1e ban\xc4\x8dnik in ga je partnerjeva sleparija stala izgona iz ve\xc4\x8d dr\xc5\xbeav. Ostal bi lahko le, \xc4\x8de bi delal za dr\xc5\xbeavne protiobve\xc5\xa1\xc4\x8devalne slu\xc5\xbebe. Tako mora obljubiti vohunstvo najprej nem\xc5\xa1kemu Gestapu, potem pa \xc5\xa1e Franciji. Le par tednov po njegovem kon\xc4\x8danem urjenju za vohuna se pri\xc4\x8dne druga svetovna vojna in Thomas je pahnjen v samo sredi\xc5\xa1\xc4\x8de dogajanja. Vedno pa se rad vrne v kuhinjo, kjer la\xc5\xbeje razmi\xc5\xa1lja in snuje svoje pretkane misije ter seveda tudi recepte.\n_START_SECTION_\nIzdaja\n_START_PARAGRAPH_\nV nem\xc5\xa1\xc4\x8dini je roman iz\xc5\xa1el leta 1960, prvi\xc4\x8d v sloven\xc5\xa1\xc4\x8dini pa 1974 pri zalo\xc5\xbebi Obzorja. Kasneje je roman do\xc5\xbeivel \xc5\xa1e dve izdaji, leta 1981 pri isti zalo\xc5\xbebi ter 2005, ko je iz\xc5\xa1el pri zalo\xc5\xbebi Delo._NEWLINE_Roman je kot 27. po vrsti uvr\xc5\xa1\xc4\x8den v zbirko Vrhunci erotike in napetosti, ki spada v Delovo knji\xc5\xbenico.'